Področja pristojnosti Unije, ki izhajajo iz Pogodbe (odlomka iz členov 151 in 153 Pogodbe o delovanju Evropske unije) Socialne določbe Unija in države članice si (…) prizadevajo za naslednje cilje: spodbujanje zaposlovanja, izboljšanje življenjskih razmer in delovnih pogojev, tako da se ob ohranjanju izboljšav omogoči njihova uskladitev, ustrezno socialno zaščito, dialog med socialnimi partnerji, razvoj človeških virov za trajno visoko zaposlenost in boj proti izključenosti. Z namenom doseči cilje iz člena 151 Unija podpira in dopolnjuje dejavnosti držav članic na naslednjih področjih: (a) izboljšanje zlasti delovnega okolja za varovanje zdravja in varnosti delavcev; (b) delovni pogoji; (e) obveščanje delavcev in posvetovanje z njimi; (h) vključevanje oseb, ki so izključene s trga dela, brez poseganja v člen 166; (i) enakost moških in žensk glede priložnosti na trgu dela in obravnave pri delu; (j) boj proti socialni izključenosti.

Pristojnosti Agencije, kot so opredeljene v Uredbi Sveta (Uredba Sveta (ES) št. 2062/94, kakor je bila spremenjena z Uredbo Sveta (ES) št. 1112/2005) Cilji Cilj Agencije je organom Unije, državam članicam, socialnim partnerjem in tistim, ki jih to področje zadeva, zagotoviti uporabne tehnične, znanstvene in ekonomske informacije s področja varnosti in zdravja pri delu, da se izboljša delovno okolje v zvezi z varovanjem zdravja in varnosti delavcev, kot je določeno v Pogodbi, nadaljnjih strategijah Unije in akcijskih programih za zdravje in varnost pri delu. Naloge — Zbiranje, analiziranje in razširjanje informacij o prednostnih nalogah držav članic in Unije ter o raziskavah, — spodbujanje sodelovanja in izmenjave informacij, vključno z informacijami o programih usposabljanja, — zagotavljanje informacij organom Unije in državam članicam, ki jih potrebujejo za oblikovanje in izvajanje politik, zlasti v zvezi z vplivom na mala in srednje velika podjetja, — zagotavljanje informacij o preventivnih dejavnostih, — prispevanje k pripravi strategij in akcijskih programov Unije, — vzpostavitev mreže, ki vključuje nacionalne informacijske točke in tematske centre.

Vodenje 1 – Upravni odbor Sestava: — po en predstavnik vlade iz vsake države članice, — po en predstavnik organizacij delodajalcev iz vsake države članice, — po en predstavnik organizacij delojemalcev iz vsake države članice, — trije predstavniki Komisije. Člani in nadomestni člani iz prvih treh kategorij se imenujejo izmed članov Svetovalnega odbora za varnost in zdravje pri delu in njihovih namestnikov. Naloga: Sprejme delovni program, proračun in splošno letno poročilo Agencije. 2 – Biro Sestava: — predsednik in trije podpredsedniki upravnega odbora, — po en koordinator iz vsake od treh interesnih skupin, — po en dodatni predstavnik vsake skupine ter Komisije. Naloga: Nadzira pripravo sklepov upravnega odbora ter nadaljnje ukrepanje po njih. 3 – Direktor Imenuje ga upravni odbor na predlog Komisije. 4 – Odbori Obvezno posvetovanje s Komisijo in Svetovalnim odborom za varnost in zdravje pri delu o delovnem programu in proračunu. 5 – Zunanja revizija Evropsko računsko sodišče. 6 – Organ za razrešnico Parlament na priporočilo Sveta.

Viri, ki so bili Agenciji na voljo v letu 2010 (2009) Proračun 15,5 milijona EUR (15,0 milijona EUR), od tega: — subvencija Unije, GD za zaposlovanje: 94 % (92,6 %) — subvencija Unije, GD za širitev: 3,4 % (6,5 %) — drugo: 2,6 % (0,9 %) Število zaposlenih 31. decembra 2010 44 (44) mest, določenih v načrtu delovnih mest, od tega 41 (42) zasedenih Drugi uslužbenci: — napoteni nacionalni strokovnjaki: 0 (1) — pogodbeni uslužbenci: 25 (23) (od katerih se eden financira iz namenskih sredstev) — lokalni uslužbenec: 1 (1) Skupno število zaposlenih: 67 (68) Ti opravljajo: — operativne dejavnosti: 49 (50) — upravne naloge: 10 (9) — obojne naloge: 8 (9)

Dejavnosti in storitve, zagotovljene v letu 2010 Zbiranje in analiziranje informacij Evropska opazovalnica tveganj: napovedovanje sprememb: — razširjanje rezultatov evropske ankete podjetij o novih in nastajajočih tveganjih (ESENER): poročilo o obvladovanju psihosocialnih tveganj in povzetek (objavljeno v 22 jezikih), — publikacije: — pregled literature o varnosti in zdravju pri vzdrževalnih delih ter s tem povezanih statističnih podatkih, — poročilo o kostno-mišičnih obolenjih – dejstva in številke, — zaključena 1. faza študije o vplivu tehnoloških inovacij na „zelenih delovnih mestih“ na varnost in zdravje do leta 2020, — razvoj „OSH wiki“, skupnega informacijskega orodja o varnosti in zdravju pri delu, — seminar strokovnjakov za uskladitev zbranih podatkov o varnosti in zdravju pri delu za ženske. Informacije o delovnem okolju: deljenje znanja o dobri praksi na ravni delovnega mesta: — zagotavljanje strokovnega znanja o varnosti in zdravju pri delu za kampanjo o varnosti pri vzdrževalnih delih, vključno z objavo informativnega gradiva, razvojem spletne strani; organizacijo natečaja za nagrado za dobro prakso, organizacija delavnic na konferenci med belgijskim predsedovanjem ter objava poročila in osnovnih podatkov o varnosti pri vzdrževalnih delih v praksi, — poskusna uporaba modela razvoja in razširjanja spletnega interaktivnega orodja za oceno tveganja (OiRA) v petih državah članicah, — poročila o: — vključevanju varnosti in zdravja pri delu v univerzitetno izobraževanje, — spodbujanju duševnega zdravja, — spodbujanju zdravja med mladimi delavci, — varnosti in zdravju pri delu v cestnem prometu, — ekonomskih spodbudah, usmerjenih v dvig ravni varnosti in zdravja pri delu, — vključevanju varnosti in zdravja pri delu v upravljanje poslovanja, — nadaljnji razvoj podatkovnih zbirk o orodjih za oceno tveganja; spodbujanje zdravja na delovnem mestu (o opuščanju kajenja in tobačnem dimu v okolju); spol ter varnost in zdravje pri delu. Komunikacija, kampanje in promocija — „Kampanja za zdravo delovno okolje. Dobro za vas. Dobro za posel.“ – evropska kampanja o varnosti pri vzdrževalnih delih, — objava ugotovitev ankete ESENER (med španskim predsedovanjem), — zagotavljanje informacij, orodij in storitev za varnost in zdravje pri delu v več jezikih na svetovnem spletu in v tiskani obliki, — dejavnosti ozaveščanja: razstave fotografskih natečajev, nagrada za dokumentarni film, — spremljanje in vrednotenje: vrednotenje kampanje za zdravo delovno okolje v realnem času, raziskava in primerjava na spletni strani. Mrežno povezovanje in usklajevanje — Nadaljnji razvoj mreže informacijskih točk: trije sestanki predstavnikov informacijskih točk, — vključitev držav Efte/EGP v mrežo Agencije, — povezovanje z evropskimi in mednarodnimi organizacijami, — krepitev institucionalnih zmogljivosti v državah kandidatkah in potencialnih državah kandidatkah (namenska sredstva).